Wiki Science Competition

pisi|Osalenud riigid
Wiki Science Competition (WSC) on Eesti teadusfoto võistlusest välja kasvanud ülemaailmne teadusfoto võistlus, mida peetakse Vikipeedias. See toimus esimest korda 2017. aastal ja seda peetakse iga kahe aasta järel.

Esimesel korral osales võistlusel enam kui 2200 osavõtjalt ning piltide arv ületas 10 000t."FOTOD | Vaata, millised on Eesti parimad teadusfotod" Delfi Forte, 13. veebruar 2018

2017. aastal oli võistlusel viis kategooriat: inimesed teaduses, mikroskoobipildid, mittefotofailid, pildiseeriad ja üldkategooria. 2019. aastal lisandus uue kategooriana loodus ja 2021. aastal astronoomia.

Võistluse korraldaja on Ivo Kruusamägi.

 Võitjaid 

 Eesti fotograafid võistlusel 

Eesti juutuuber ja teadusfotograaf Maxim Bilovitskiy võitis 2017. aastal esikoha mittefotofailide kategoorias videoga veepiisa külmumisest temperatuuril -180 °C."Vaata võidutööd: Eesti teadusfotograaf võitis ülemaailmse teadusfoto võistluse" Delfi Forte, 5. november 2018 Äramärkimist leidis ka Mait Metspalu foto Ester Orasest, kes tõmbas välja hammast Tartu Ülikooli kunstimuuseumile kuuluva muumia suust.

2019. aasta võistlusel oli Maxim Bilovitskiy video üks rahvusvahelisel võistlusel äramärgitud töö. Samal aastal märgiti finaalis ära ka Lauri Kulpsoo ja Tavo Romanni fotod ning Tanel Nooki ja Lennart Lennuki fotoseeriad."Fotod: eestlased noppisid Vikipeedia fotovõistlusel mitu teist kohta" ERR Novaator, 3. september 2020

Maxim Bilovitskiy võitis mittefotofailide kategoorias teist korda esikoha 2021. aasta võistlusel ja seda videoga Wilsoni pilvekambrist."Galerii: Vikipeedia teadusfoto konkursi võitjad" ERR Novaator, 29. jaanuar 2022 Kolmanda esikoha saavutas ta 2023. aasta võistlusel videoga süsinikdioksiidi minekust ülekriitilisse olekusse.

2023. aasta võistlusel saavutas Enno Merivee teise koha mikroskoobifotode kategoorias pildiga parasitoidi nukkudest naksuri vastse tühjaks söödud kestas. Janek Lass saavutas aga teise koha fotoseeriate kategoorias.

 Vaata ka 
 Wiki Loves Monuments
 Wiki Loves Earth

 Viited 

Välislingid
Võistluse koduleht

Kategooria:Fotokonkursid